San Antonio de Pičinča
San Antonio de Pičinča (isp. San Antonio de Pichincha), dar vadinamas Ciudad Mitad del Mundo („Pasaulio vidurio miestas“) – miestelis Ekvadore, Pičinčos provincijoje, į šiaurę nuo Kito, į pietryčius nuo Pululagvos ugnikalnio. Įsikūręs lygiai ties pusiauju ir žymus jame esančiu Mitad del Mundo paminklu ir muziejumi. Yra bažnyčia. Būdinga tipinė kolonijinė architektūra (tiesa, neautentiška). Verčiamasi turizmu.